Frank Sinatra

**Francis Albert „Frank“ Sinatra** (* 12. december 1915, Hoboken, New Jersey, USA – † 14. máj 1998, Los Angeles, Kalifornia) bol americký spevák a herec, jedna z najväčších hudobných hviezd 20. storočia. Patrí medzi najpredávanejších hudobných umelcov na svete s odhadovaným počtom 150 miliónov predaných nosičov.

Domovskou scénou sa mu stali vystúpenia v Las Vegas, odkiaľ vyrážal na americké aj medzinárodné koncertné turné. Medzi hity, ktoré spopularizoval, sa zaradili piesne *[[Strangers in the Night (pieseň, Sinatra)|Strangers in the Night]]*, ''My Way'' či ''New York, New York''. Počas svojej kariéry dostal jedenásť Cien Grammy, hoci ocenenie vzniklo v roku 1958, po dvoch vrcholoch jeho nahrávacej kariéry. Za rolu vojaka Angela Maggia v dráme *[[Odtiaľto až na večnosť]]* si odniesol Oscara za najlepší mužský herecký výkon vo vedľajšej úlohe aj Zlatý glóbus v rovnakej kategórii. Film ''Priateľ Joey'' znamenal pre Sinatru zisk Zlatého glóbusu za najlepší výkon v komédii či muzikáli.

V roku 1985 mu prezident Ronald Reagan udelil Prezidentskú medailu slobody. O dvanásť rokov neskôr získal najvyššie štátne vyznamenanie Zlatú medailu Kongresu. Po smrti ho americký hudobný kritik Robert Christgau označil za „najväčšieho speváka 20. storočia.“ Jonathan Schwartz v recenzii knihy pre *[[The New York Observer|New York Observer]]* napísal: *„Po celom živote uvažovania verím, že Frank Sinatra bol najlepším hudobným interpretom, akého táto zem kedy splodila.“* Frank Sinatra je vnímaný ako jedna z ikonických postáv. 

## Život a kariéra
Frank Sinatra bol jediným dieťaťom talianskych prisťahovalcov, sicílskeho hasiča Antonina Martina „Martyho“ Sinatru (1892 – 1969), ktorý sa do Spojených štátov prisťahoval v roku 1895, a Nataliny „Dolly“ Garaventy (1897 – 1977), ktorá sa z Ligúrie do USA presťahovala v roku 1897. Na začiatku druhej svetovej vojny mu bola kvôli pretrhnutému ušnému bubienku, spôsobenému pri pôrode, pridelená lekárska klasifikácia „4-F“, takže namiesto odvodu k letectvu mohol budovať svoju kariéru.

thumb|left|170px|Frank Sinatra v roku 1953

Pre kariéru speváka sa rozhodol pod vplyvom Binga Crosbyho, ktorého poznal z rozhlasu. Začal spievať v malých kluboch a rozhlasových staniciach v New Jersey. V roku 1940 sa pridal k orchestru Tommyho Dorseyho, kde si ako spevák vydobyl slávu. Pre populárnu hudbu získal celú novú časť publika – násťročné dievčatá, tzv. *bobby soxers* – do tej doby medzi poslucháčov patrili skôr dospelí. Spev s Dorseyem Sinatrovi tiež priniesol jeho prvú filmovú rolu, napr. v roku 1942 v muzikáli *[[Ship Ahoy]]* (kde ešte nebol ani uvedený v titulkoch).

Neskôr ako sólový umelec uzatvoril zmluvu so spoločnosťou Columbia Records, pričom sa stretol s istým úspechom hlavne v dobe štrajku hudobníkov, pretože vokalisti neboli členmi odborov, takže aj v priebehu štrajku mohli vytvárať nahrávky *[[A cappella|a capella]]*. Jeho kariéra ako speváka začala na prelome 40. a 50.&nbsp;rokov upadať. V rokoch 1950 – 1952 účinkoval v televíznej show spoločnosti CBS (a neskôr, na prelome 1957/1958, tiež v ABC). Začiatok jeho veľmi úspešného comebacku prišiel s rolou vojaka Angela Maggia vo vojnovej dráme *From Here to Eternity* z roku 1953, za ktorú získal Oscara za najlepší mužský herecký výkon vo vedľajšej úlohe. Prakticky cez noc sa Sinatra vrátil na vrchol.

[thumb|170px|Sinatra vo filme ''[Tony Rome*, 1967]]

Po úspechu filmu sa obnovila aj Sinatrova spevácka kariéra. V priebehu 50.&nbsp;rokoch nahrával v spoločnosti [[Capitol Records]], kde pracoval s mnohými známymi aranžérmi, medzi nimi boli okrem iných aj [[Nelson Riddle]], [[Gordon Jenkins]] či [[Billy May]], ktorí pre neho upravili viacero starších šlágrov. Na začiatku 60.&nbsp;rokoch bol natoľko úspešný, že založil vlastnú spoločnosť, [[Reprise Records]]; funkcia v tejto spoločnosti mu vyniesla prezývku „Predseda správnej rady“ (*The Chairman of the Board*).

V priebehu 50. a 60.&nbsp;rokov Sinatra vystupoval ako najväčšia hviezda [[Las Vegas]]. Priatelil sa s mnohými ďalšími zabávačmi vrátane [[Dean Martin|Deana Martina]], [[Sammy Davis, Jr.|Sammyho Davisa, Jr.]], herca [[Peter Lawford|Petera Lawforda]], komikom [[Joey Bishop]]om a niekedy tiež so [[Shirley MacLaine]]. Spolu vytvorili jadro [[Rat Pack]] („potkania skupina“), voľného zoskupenia známych tvár showbusinessu. Sinatra hral významnú rolu v [[rasová segregácia|desegregácii]] nevadských hotelov a kasín v 60.&nbsp;rokoch tím, že presvedčil kolegov z Rat Packu, aby nepodporovali podniky, kde odmietali obslúžiť Sammyho Davisa, Jr. Úspech filmu *Dannyho jedenástka* (*Ocean’s Eleven*, [[1960]]) priniesol skupine aj Sinatrovi osobne dostatok pozornosti pre presadzovanie konca segregácie. Po Sinatrovej smrti, v roku 2001, Las Vegas vzdalo Sinatrovi poctu tým, že po ňom pomenovali novú ulicu Frank Sinatra Drive.

Ďalšími krokmi Sinatrovej filmovej kariéry bola hlavná rola vo filme *Mandžuský kandidát* (*Manchurian Candidate*, [[1962]]) či vojnový hrdina vo filme *Von Ryanov expres* (*Von Ryan’s Express*, [[1965]]). V 70.&nbsp;rokoch zinscenoval odchod do dôchodku a niekoľko comebackov; stále vystupoval v Las Vegas aj po svete. Sinatrova spevácka kariéra pokračovala až do 90.&nbsp;rokov, hlavne komerčne úspešnými albumami *Duets*, na ktorých spieval s ďalšími hudobnými hviezdami (napr. s [[Bono Vox|Bonom]] z [[U2 (hudobná skupina)|U2]]). Naživo vystupoval až do februára 1995, ale ako už takmer osemdesiatročný často potreboval pomoc čítacieho zariadenia s textom.

=== Manželstvo a rodina ===
[[Súbor:Sinatra family 1949.jpg|thumb|Rodinný portrét z roku 1949. Sinatra s (zľava) [[Nancy Sinatra|Nancy]], [[Tina Sinatra|Tinou]], Nancy Barbato a [[Frank Sinatra Jr.|Frankom Jr.]]]]

Sinatra sa [[4. február]]a [[1939]] oženil so svojou detskou láskou Nancy Barbatovou. Spolu mali tri deti: [[Nancy Sinatrová|Nancy]] (* [[8. júl]]a [[1940]]), Franka (* [[10. január]] [[1944]]) a Christinu “Tinu” (* [[20. jún]] [[1948]]). Aj keď Frank nebol svojej žene príliš verný, bol oddaným otcom. Potom čo vyšla na známosť jeho aféra s herečkou [[Ava Gardnerová|Avou Gardnerovou]], sa manželia v roku [[1950]] rozišli a [[29. október|29. októbra]] [[1951]] sa rozviedli (aj keď Nancy mala proti rozvodu z náboženských dôvodov námietky).

Sinatra sa potom, [[7. november|7 novembra]] [[1951]], iba desať dní po platnosti rozvodu, oženil s Avou Gardnerovou. Hoci bola Ava označovaná ako Sinatrova najopravdivejšia láska, v októbri [[1953]] sa rozišli a v roku [[1957]] sa aj rozviedli. Sinatra istý čas udržiaval známosť s [[Lauren Bacall]].

Dňa [[8. december|8. decembra]] [[1963]] bol [[únos|unesený]] Sinatrov syn, Frank Sinatra, Jr. Potom, čo Sinatra zaplatil únoscom požadované výkupné $240&nbsp;000 (dokonca ponúkol únoscom $1&nbsp;000&nbsp;000, ak syna vrátia, únoscovia prekvapujúco túto ponuku odmietli), bol syn [[10. december|10. decembra]] v poriadku prepustený. Únoscovia boli neskôr chytení a odsúdení.

V roku [[1966]] sa Sinatra oženil s o tridsať rokov mladšou [[Mia Farrow|Miou Farrow]]. O dva roky neskôr sa rozviedli. V roku [[1976]] si vzal Barbaru Blakeley Marxovú (skoršiu manželku [[Zeppo Marx|Zeppa Marxa]]), s ktorou vydržal až do svojej smrti. Vzťahy Barbary so Sinatrovými deťmi neboli ideálne, Nancy verejnosti oznámila, že Barbara deťom ani nedala vedieť o blížiacej sa Frankovej smrti, takže nemohli byť pri jeho smrteľnej posteli.

=== Škandály a obvinenia ===
Sinatra bol viackrát obviňovaný zo stykov s členmi [[mafia|mafie]] a z toho, že jeho kariéru na pozadí podporoval [[organizovaný zločin]]. [[J. Edgar Hoover]] Sinatru očividne podozrieval, Sinatrov spis u [[FBI]] dosiahol 2403&nbsp;strán, Sinatra však všetky obvinenia zásadne odmietal a nikdy nebol zo žiadneho uvedeného zločinu obvinený. Podľa Sinatru bola vytvorená postava Johnnyho Fontaina v [[Mario Puzo|Puzovej]] novele *Krstný otec*.

Sinatra bol blízkym priateľom [[rodina Kennedyovcov|rodiny Kennedyovcov]] a priateľom a stúpencom prezidenta [[John Fitzgerald Kennedy|J.&nbsp;F.&nbsp;Kennedyho]]. O viacero rokov neskôr Sinatrova najmladšia dcéra Tina tvrdila, že Sinatra spolu s mafiánom [[Sam Giancana|Samom Giancanom]] pomohol Kennedymu zvíťaziť v dôležitých primárkach v roku [[1960]] tým, že získal hlasy [[odbory|odborov]]. Sinatra vraj tiež zoznámil Kennedyho s [[Judith Exnerová|Judith Campbellovou]], ktorá udržovala styky so Sinatrom aj Giancanou. Judith vraj mala s Kennedym pomer, pokiaľ [[Robert Kennedy|Robert F. Kennedy]] neupozornil brata, aby od Sinatru udržoval odstup. Sinatrovi v roku [[1963]] odobrala Nevadská komisia pre hazardné hry licenciu potom, čo zahliadli Giancana v kasíne Cal-Neva Lodge, ktoré Sinatra spoluvlastnil.

Licenciu pre prevádzkovanie kasína dostal Sinatra späť v roku [[1981]] po vyšetrovaní pred Nevadskou komisiou. Novinár Pete Hamill vo svojej knihe *Why Sinatra Matters* napísal, že Sinatra bol „najdôkladnejšie vyšetrovaným americkým umelcom od doby [[John Wilkes Booth|Johna Wilkesa Bootha]]“. Sinatra sám povedal: *„Určite, poznal som niektorých týchto chlapov. Trávil som veľa času v baroch. A bary neprevádzkujú Kresťanskí bratia. Pohybovalo sa tam viacero chlapov, ktorí vychádzali z prohibície a prevádzkovali celkom dobré podniky. Bol som dieťa. Pracoval som na miestach, kde mali otvorené. Zaplatili vám a šeky boli kryté. Nestretol som tam žiadnych nositeľov Nobelovej ceny. Ale keby František z Assisi bol spevák a pracoval v baroch, stretával by rovnaké osoby.“*

V roku [[1986]] vydala investigatívna novinárka Kitty Kelleyová Sinatrovu biografiu s názvom *His Way: The Unauthorized Biography of Frank Sinatra* (*Jeho cesta: Neautorizovaná biografia Franka Sinatru*). Sinatra sa súdne pokúšal zabrániť vydaniu knihy a autorku zažaloval o dva milióny dolárov, pretože veril, že ho kniha vykresľuje v nepeknom svetle a obviňoval ju, že sa neoprávnene vydáva za autorizovaného životopisca. Neskôr žalobu stiahol a kniha mala obrovský komerčný úspech, dosiahla vrcholu rebríčkov bestsellerov *New York Times* a predávala sa aj v mnohých ďalších štátoch.

== Diskografia ==
=== Štúdiové albumy ===
==== Columbia Records ====
* 1946: *The Voice of Frank Sinatra* 
* 1947: *Songs by Sinatra*
* 1948: *Christmas Songs by Sinatra* 
* 1949: *Frankly Sentimental* 
* 1950: *Dedicated to You*
* 1950: *Sing and Dance with Frank Sinatra* 

==== Capitol Records ====
* 1954: *Songs for Young Lovers* 
* 1954: *Swing Easy!* 
* 1955: *In the Wee Small Hours* 
* 1956: *Songs for Swingin' Lovers!*]
* 1957: *Close to You :..*
* 1957: *A Swingin' Affair!*
* 1957: *Where Are You?* 
* 1957: *A Jolly Christmas from Frank Sinatra* 
* 1958: *Come Fly with Me*
* 1958: *Frank Sinatra Sings for Only the Lonely*
* 1959: *Come Dance with Me!* 
* 1959: *No One Cares*
* 1960: *Nice 'n' Easy* 
* 1961: *Sinatra's Swingin' Session!!!* 
* 1961: *Come Swing with Me!* 
* 1962: *Point of No Return* 

==== Reprise Records ====
* 1961: *Ring-a-Ding-Ding* 
* 1961: *Swing Along with Me*
* 1961: *I Remember Tommy* 
* 1962: *Sinatra and Strings*
* 1962: *Sinatra and Swingin' Brass*
* 1962: *All Alone*
* 1962: *Sinatra Sings Great Songs from Great Britain* 
* 1962: *Sinatra-Basie: An HIstoric Musical First* 
* 1963: *The Concert Sinatra*
* 1963: *Sinatra's Sinatra* 
* 1964: *Sinatra Sings Days of Wine and Roses, Moon River, and Other Academy Awards Winners*
* 1964: *America, I Hear you Singing*
* 1964: *It Might As Well be Swing|It Might  As Well be Swing* 
* 1964: *12 Songs of Christmas*
* 1964: *Softly, As I Leave You*
* 1965: *September of My Years*
* 1965: *My Kind of Broadway*
* 1965: *A Man and His Music*
* 1966: *A Moonlight Sinatra*
* 1966: *Strangers in the Night* 
* 1966: *That's Life*
* 1967: *Francis Albert Sinatra and Antonio Carlos Jobim* 
* 1967: *The World We Kne]* 
* 1968: *Francis A. and Edward K.* 
* 1968: *The Sinatra Family Wish you a Merry Christmas*
* 1968: *Cycles*
* 1969: *My Way*
* 1969: *A Man Alone*
* 1970: *Watertown*
* 1971: *Sinatra and Company*
* 1973: *Ol' Blue Eyes is Back* 
* 1974: *Some Nice Things I've Missed* 
* 1980: *Trilogy: Past Present Future* 
* 1981: *She Shot Me Down*
* 1993: *Duets (album)|Duets*
* 1994: *Duets II''

## Filmografia

## Referencie

## Iné projekty

## Externé odkazy
* Oficiálna stránka 

Kategória:Popoví speváci USA
Kategória:Džezoví speváci USA
Kategória:Swingoví speváci USA
Kategória:Držitelia Oscara za najlepší mužský herecký výkon vo vedľajšej úlohe
Kategória:Držitelia ceny Zlatý glóbus za najlepší mužský herecký výkon vo vedľajšej úlohe
Kategória:Držitelia ceny Zlatý glóbus za najlepší mužský herecký výkon (komédia/muzikál)
Kategória:Hollywoodsky chodník slávy
Kategória:Barytonisti
Kategória:Osobnosti USA talianskeho pôvodu
Kategória:Osobnosti z Hobokenu (New Jersey)
Kategória:Interpreti Columbia Records
Kategória:Nositelia Radu za zásluhy Talianskej republiky